Նախագիծ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**2019 թվականի N – Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈԿՏԵՄԲԵՐԻ 5-Ի N 1252-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՀՈՒԼԻՍԻ**

**7-Ի N 1071-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին»Հայաստանի Հանրապետության օրենքի 33-րդ հոդվածի 1-ին մասըՀայաստանի Հանրապետության կառավարությունը որոշում է.

1. Հայաստանի Հանրապետության կառավարության 2017 թվականի հոկտեմբերի 5-ի «Ստորերկրյա քաղցրահամ և թերմալ ջրերի արդյունահանված պաշարների հաշվառման նպատակով ջրահաշվիչ (ջրաչափիչ) սարքերի տեղադրման, կնքման և շահագործման, ստորերկրյա քաղցրահամ և թերմալ ջրերի արդյունահանված պաշարների ծավալների վերաբերյալ տվյալների արձանագրման կարգերը և ժամկետները սահմանելու մասին» N 1252-Ն որոշման`
2. հավելվածների ողջ տեքստում «կապարակնքում» բառը փոխարինել «կնքում» բառով, «կապարակնքվեն» բառը՝ «կնքվեն» բառով, «կապարակնքված» բառը՝ «կնքված» բառով, «կապարակնքվում» բառը՝ «կնքվում» բառով, «կապարակնքվող» բառը՝ «կնքվող» բառով, «կապարակնքումից» բառը՝ «կնքումից» բառով, «ապակապարակնքումից» բառը՝ «ապակնքումից» բառով, «կապարակնիք» բառը և դրա հոլովաձևերը՝ «կնիք» բառով և դրա հոլովաձևերով, «կապարադրոշմ» բառը և դրա հոլովաձևերը՝ «դրոշմ» բառով և դրա հոլովաձևերով,
3. 1-ին հավելվածի՝

ա. 3-րդ կետում «փականից» բառից հետո լրացնել «(փականը կնքվում է սույն կարգի 7-րդ և 8-րդ կետերին համապատասխան, ջրահաշվիչ (ջրաչափիչ) սարքերի կնքման հետ միաժամանակ)»

բ. 7-րդ կետի 1-ին նախադասությունը շարադրել հետևյալ խմբագրությամբ.

«7. Հայաստանի Հանրապետության հարկային օրենսգրքի 212-րդ հոդվածի 1-ին մասին համապատասխան` ջրահաշվիչ (ջրաչափիչ) սարքերի կնքման համար լիազոր պետական մարմին է հանդիսանում Հայաստանի Հանրապետության շրջակա միջավայրի նախարարությունը՝ ստորերկրյա քաղցրահամ ջրերի արդյունահանված պաշարների հաշվառման նպատակով, և Հայաստանի Հանրապետության տարածքային կառավարման և ենթակառուցվածքների նախարարությունը՝ թերմալ ջրերի արդյունահանված պաշարների հաշվառման նպատակով (այսուհետ` լիազոր մարմին):»,

գ. 10-րդ կետը շարադրել հետևյալ խմբագրությամբ.

«10. Սույն կարգով սահմանված պահանջների խախտմամբ ստորերկրյա քաղցրահամ և թերմալ ջրերի արդյունահանված պաշարների հաշվառումը համարվում է Հայաստանի Հանրապետության հարկային օրենսգրքի 215-րդ հոդվածի իմաստով բնօգտագործման վճարի օբյեկտ համարվող փաստացի ծավալների հաշվառման կարգի խախտում և առաջացնում է պատասխանատվություն՝ օրենքով սահմանված կարգով:»,

1. 2-րդ հավելվածի 2-րդ կետի՝

ա. «Հայաստանի Հանրապետության բնապահպանության նախարարության բնապահպանության և ընդերքի տեսչական մարմնի (այսուհետ` լիազոր մարմնի)» բառերը փոխարինել «Լիազոր մարմնի» բառերով,

բ. 2-րդ ենթակետն ուժը կորցրած ճանաչել։

1. Ուժը կորցրած ճանաչել Հայաստանի Հանրապետության կառավարության 2011 թվականի հուլիսի 7-ի «Ստորերկրյա խորքային (այդ թվում` ինքնաշատրվանող) հորերից ջրերի հաշվառումը ջրաչափերի միջոցով իրականացնելու համար ջրաչափերի տեղադրման և կնքման կարգը հաստատելու մասին» N 1071-Ն որոշումը։
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈԿՏԵՄԲԵՐԻ 5-Ի N 1252-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՀՈՒԼԻՍԻ**

**7-Ի N 1071-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**»

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1. Ընթացիկ իրավիճակը և իրավական ակտի ընդունման անհրաժեշտությունը**

Ծառայությունների մատուցման և վերահսկողական գործառույթները տարանջատելու, դրանց իրականացման լիազորությունները պետական կառավարման լիազոր մարմիններին վերապահելու նպատակով, Բնապահպանության և ընդերքի տեսչական մարմնի կողմից ներկայացված առաջարկի հիման վրա, մշակվել է «Հայաստանի Հանրապետության կառավարության 2017 թվականի հոկտեմբերի 5-ի N 1252-ն որոշման մեջ փոփոխություններ կատարելու և Հայաստանի Հանրապետության կառավարության 2011 թվականի հուլիսի 7-ի N 1071-ն որոշումն ուժը կորցրած ճանաչելու մասին» Կառավարության որոշման նախագիծը։

**2. Առաջարկվող կարգավորման բնույթը**

Նախագծի 1-ին կետով ներկայացված օրենսդրական փոփոխությամբ առաջարկվել է ստորերկրյա քաղցրահամ և թերմալ ջրերի արդյունահանված պաշարների հաշվառման համար տեղադրված կամ տեղադրվող ջրահաշվիչ (ջրաչափիչ) սարքերը կնքելու գործառույթը վերապահել համապատասխան լիազոր մարմիններին՝ նպատակ ունենալով տարանջատել ծառայությունների մատուցման և վերահսկողական գործառույթները։

Նախագծի 2-րդ կետով առաջարկվող փոփոխությամբ առաջարկվել է ուժը կորցրած ճանաչել Հայաստանի Հանրապետության կառավարության 2011 թվականի հուլիսի 7-ի N 1071-ն որոշումը՝ կրկնություններից խուսափելու նպատակով։

**3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագծերը մշակվել են շրջակա միջավայրի նախարարության կողմից:

**4. Ակնկալվող արդյունքը**

«Հայաստանի Հանրապետության կառավարության 2017 թվականի հոկտեմբերի 5-ի N 1252-ն որոշման մեջ փոփոխություններ կատարելու և Հայաստանի Հանրապետության կառավարության 2011 թվականի հուլիսի 7-ի N 1071-ն որոշումն ուժը կորցրած ճանաչելու մասին» Կառավարության որոշման նախագծի ընդունմամբ կտարանջատվեն ծառայությունների մատուցման և վերահսկողական գործառույթները, դրանց իրականացման լիազորությունները կվերապահվեն համապատասխան լիազոր մարմիններին։